ປະຕິກິລິຍາ ຈາກລັດ ແຄລີຟໍເນຍ ກ່ຽວກັບ ການຕັດສິນ ຂອງສານສູງສຸດ (ສະໄລດ໌ກັບວີດີໂອ)
ປະຊາຊົນໃນລັດແຄລີຟໍເນຍ ສະແດງປະຕິກິລິຍາ ກ່ຽວກັບການຕັດສິນ ຂອງສານສູງສຸດ ເລື່ອງກົດໝາຍຄົນເຂົ້າເມືອງ ໃນລັດອາຣີໂຊນາ 
ໃນມື້ວັນຈັນຜ່ານມານີ້ ສານສູງສຸດຂອງສະຫະລັດ ໄດ້ປະກາດລົບລ້າງ ຂໍ້ກຳນົດທີ່ສຳຄັນ ຈຳນວນນຶ່ງ ຢູ່ໃນກົດໝາຍຄົນເຂົ້າເມືອງ ຂອງລັດອາຣີໂຊນາ ແລະທັງສອງຝ່າຍໃນການ ອະພິປາຍບັນຫານີ້ ຕ່າງກໍໄດ້ອ້າງເອົາໄຊຊະນະ ເປັນບາງສ່ວນ ກ່ຽວກັບເລື່ອງນີ້ Mike O’Sullivan ຜູ້ສື່ຂ່າວຂອງວີໂອເອ ລາຍງານມາຈາກ ນະຄອນ Los Angeles ວ່າ ທັງ ພວກສະໜັບສະໜຸນ ແລະພວກທີ່ຄັດຄ້ານຕໍ່ກົດໝາຍຂອງລັດອາຣີໂຊນາ ຕ່າງກໍເວົ້າວ່າ ບັນຫາທີ່ເກີດຂຶ້ນ ຈາກກົດໝາຍສະບັບນີ້ ຍັງມີຢູ່ຕໍ່ໄປໃນທົ່ວປະເທດ ສານສູງສຸດຂອງສະຫະລັດໄດ້ປະກາດເປັນໂມຄະສາມວັກ ຂອງກົດໝາຍ SB 1070 ຂອງ ລັດອາຣີໂຊນາທີ່ແນໃສ່ພວກຄົນເຂົ້າເມືອງຜິດກົດໝາຍນັ້ນໂດຍກ່າວວ່າ ມັນເປັນການລ່ວງ ລະເມີດຕໍ່ອຳນາດຂອງລັດຖະບານກາງກ່ຽວກັບເລື່ອງຄົນເຂົ້າເມືອງ ແຕ່ສານສູງສຸດສະຫະ ລັດ ຍັງຮັກສາໄວ້ຂໍ້ກຳນົດນຶ່ງ ທີ່ເປັນບັນຫາຖົກຖຽງໂຕ້ແຍ້ງ ທີ່ບັງຄັບໃຫ້ຕຳຫຼວດກວດກາ ເບິ່ງຖານະຄົນເຂົ້າເມືອງຂອງພວກທີ່ເຂົາເຈົ້າຢຸດລົດ ເພື່ອກວດຍ້ອນເຫດຜົນເລື່ອງອື່ນໆຖ້າ ຕຳຫຼວດຫາກສົງໄສວ່າ ເຂົາເຈົ້າໄດ້ເຂົ້າມາໃນສະຫະລັດຢ່າງຜິດກົດໝາຍ ນັ້ນຄືສຽງອະທິບາຍເປັນພາສາສະເປັນ ໃຫ້ພວກຄົນງານທີ່ສູນກາງແຮງງານລາຍວັນແຫ່ງ ນຶ່ງ ໃນນະຄອນ Los Angeles ຊຶ່ງພວກເຂົາເຈົ້າໄດ້ຕິດຕາມເບິ່ງການອະພິປາຍກ່ຽວກັບ ເລື່ອງນີ້ຢ່າງໃກ້ຊິດ ພວກເຂົາເຈົ້າເປັນຄົນລັດແຄລີຟໍເນຍ ດັ່ງນັ້ນກົດໝາຍດັ່ງກ່າວຈຶ່ງບໍ່ມີຜົນກະທົບແນວໃດຕໍ່ ພວກເຂົາເຈົ້າ ແຕ່ທ້າວ Saul Linas ແຮງງານຊົ່ວຄາວຄົນນຶ່ງເວົ້າວ່າ ລາວຢ້ານວ່າ ກົດ ໝາຍຂອງລັດອາຣີໂຊນານີ້ ເປັນສ່ວນນຶ່ງຂອງແນວໂນ້ມ ຫຼືທ່າອຽງແຫ່ງຊາດຢູ່ໃນສະຫະ ລັດ ທ້າວ Linas ເວົ້າວ່າ ພວກທີ່ລັກລອບເຂົ້າມາໃນສະຫະລັດແບບຜິດກົດໝາຍນັ້ນ ຕ້ອງໄດ້ຖືກເນລະເທດໂດຍ ເຈົ້າໜ້າທີ່ລັດຖະບານກາງ ທ້າວ Aaron Pineda ອາຍຸ 36 ປີໄດ້ຖືກພາເຂົ້າມາຢູ່ນະຄອນ Los Angeles ຕັ້ງແຕ່ ຍັງນ້ອຍ ລາວບໍ່ມີເອກກະສານຫຼືໜັງສືຄົນເຂົ້າເມືອງໃດໆເລີຍ ແລະກໍມີຄວາມວິຕົກກັງ ວົນຢ້ານຈະຖືກເນລະເທດໄປຍັງເມັກຊິໂກ ທ້າວ Pineda ເວົ້າວ່າ ຜູ້ປົກຄອງລັດອາຣີໂຊນາ ທ່ານນາງ Jan Brewer ກ່າວວ່າ ກົດໝາຍສະບັບນີ້ຂອງລັດ ທ່ານນາງ ເວລານີ້ມີຜົນບັງຄັບໃຊ້ແລ້ວ ເຖິງແມ່ນບໍ່ມີຂໍ້ກຳນົດຕ່າງໆທີ່ສານສູງສຸດໄດ້ປະ ກາດເປັນໂມຄະໄປນັ້ນ ກໍຕາມ ” ທ່ານນາງ Brewer ເວົ້າວ່າ ສ່ວນນັກດາລາສາດ Benjamin Zuckerman ຈາກມະຫາວິທຍະລາໄລລັດແຄລີຟໍເນຍ ທີ່ນະຄອນ Los Angeles ກ່າວວ່າ ທ່ານມີຄວາມກັງວົນໃຈ ກ່ຽວກັບຜົນກະທົບຈາກ ການເຕີບໂຕຂອງປະຊາກອນ ທີ່ມີຕໍ່ສະພາບແວດລ້ອມ ແລະການເຂົ້າເມືອງທີ່ບໍ່ມີການ ຄວບຄຸມຂອງປະເທດ ທ່ານ Zuckerman ເປັນສະມາຊິກຂອງກຸ່ມທີ່ມີຊື່ວ່າ ຊາວແຄລີ ຟໍເນຍເພື່ອສະຖຽນລະພາບດ້ານປະຊາກອນ ທ່ານ Zuckerman ເວົ້າວ່າ ທັງສອງຝ່າຍຂອງການອະພິປາຍ ຕ່າງກໍເບິ່ງໄປຍັງລັດຖະບານກາງສະຫະລັດເພື່ອໃຫ້ ແກ້ໄຂບັນຫາພວກຄົນເຂົ້າເມືອງຜິດກົດໝາຍ ຈຳນວນຫຼາຍໆລ້ານຄົນ ທີ່ຢູ່ໃນສະຫະ ລັດແລ້ວນັ້ນ